A picture containing text, clipart

Description automatically generatedУниверзитет у Београду, Шумарски факултет

**v**

**семестар**

###### Одсек за пејзажну архитектуру и хортикултуру

**2022/23**

[ПАХ3523] ДИЗАЈН БИЉКАМА

Предметни наставници:

*др Драгана Скочајић*

*др Марија Нешић*

*др Марија Марковић,*

*мр Драган Вујичић*

Распоред и фонд часова предмета *Дизајн биљкама*:

V семестар - 2+3 Укупно: **5 ЕСПБ** (ECTS)

**1**

# З А Д А Т А К

**ТЕМА:** *Дизајн кућног врта (окућнице)*

**НАЗИВ РАДА:** **ВИКЕНДИЦА СА ОКУЋНИЦОМ - ОБЈЕКАТ У ПРИРОДИ ЗА ПОВРЕМЕНИ БОРАВАК**

**САДРЖАЈ:**  *Лист 1: Композициони план (R - 1:200)*

*Лист 2: План садње (R - 1:200)*

*Лист 3: Детаљи (календари цветања)*

*Лист 4: 3Д приказ/прикази*

**УПУТСТВО ЗА ИЗРАДУ ВЕЖБЕ:**

На основу већ урађеног решења **пројекта уређења кућног врта** познате окућнице породичне куће са парцелом у шуми, до које се стиже путем који се одваја са магистралног пута Зајечар-Вршка Чука, треба израдити детаљан план избора биљних врста при уређењу кућног врта. Пројектом треба решити функционални распоред зеленила у простору, стварањем композиције зеленила: углове посматрања, комбиновање типова зеленила, комбиновање величина, облика, боја, текстуре, периода цветања и др. сезонских промена биљака;

**Услови задатка (познати са предмета Пројектовање вртова):**

**Локација**

Објекат се налази у близини одвајања са саобраћајнице Зајечар - Вршка Чука на око 9 км удаљена од Зајечара, пре скретања за насеље Прлите. До локације на којој је изграђена викендица са окућницом стиже се путем привременог типа.

Ушушкан у истоименој котлини, Зајечар је смештен на изузетно занимљивој локацији, на важној саобраћајној раскрсници магистралних путева, који представљају најбржу везу Србије са Румунијом и Бугарском. Овде влада умерено-континетална клима, али, услед климатских промена, све више почиње да личи на пустињску, јер су лети температуре изузетно високе, а ноћи остају свеже. Ни ветрови не заобилазе ове крајеве, па тако најчешће дувају североисточни ветрови који подсећају на Кошаву. Државна саобраћајница IB реда бр. 36, источно од Зајечара до границе са Бугарском (Вршка Чука (најсевернији део Старе планине, који се простире у правцу северозапад—југоисток и досеже 672м надморске висине) дуга је нешто више од десетак километара.

**Викендица са окућницом:**

Кућа је самостална, монтажна, са високим приземљем, у којој је могуће формирање галерије, а испред објекта је изграђен наткривени трем, који служи као простор за седење, односно као веза између куће и дворишта. Тренутно је објекат у фази постављања спољне изолације и завршне обраде фасаде. Поред ње доминира дрвена браварија тамно-браон боје. Употреба других материјала је занемарљива.

Терен је грубо нивелисан, врло благог нагиба, 100-101м надморске висине, а објекат је експониран ка јужној страни. На плацу се у овом тренутку налази више одраслих стабала храстова у различитом стању виталности (плац се налази у шуми сладуна и цера (*as. Quercetum Frainetto-cerris Rudski 1949)*), као и већи број различитих воћка које је потребно уклонити.

На плац се са северне стране надовезује суседна породична кућа, чији се власник бави пчеларством, док су визуре из објекта слободне и отворене ка шуми, пејзажу и планинама у Бугарској. Крај је врло миран, без неповољних утицаја.

Главни прилаз у двориште (које је ограђено жичаном плетеном оградом са дрвеним стубовима) је са источне стране, где се налази колско-пешачка капија која води ка објекту. Са јужне стране парцеле такође постоји колска капија, која омогућава формирање простора за још два аутомобила.

Кућа и врт су предвиђени за 4-члану породицу са ужим кругом пријатеља (родитељи свештеник са женом и два детета, најмлађе узраста 9 година, без посебних захтева). Власници куће веома су радно ангажовани. Релативно мали број сати слободног времена, али већи део викенда, желе да користе за боравак у кући и врту, који ће им пружити задовољство, одмор, релаксацију али и испуњење специфичних захтева и очекивања. Власници су љубитељи фауне, зеленила и природе, еколошки освешћени корисници врта. Хоби чланова породице су стреличарство, мушичарење и цвећарство. У летњем периоду супружници доминантно бораве под наткривеним тремом према предњем дворишту. Кућни љубимац је пас, за кога је потребно обезбедити кућицу. Значајна намена врта је релаксација и организовање забава за породицу и пријатеље.

**Елементи пројектног задатка:**

На основу жеља власника, „Интервјуа власника“ датог у прилогу и ситуације на терену, посебно обратити пажњу на: з**ону предврта** (део уз прилазни пут ка кући, до септичке јаме); **зону централног врта** (део између трема и ограде на јужној страни); **зона бочног дела врта** (западни део дворишта уз кућу) и зеленилом решити:

* тј. обезбедити приватност врта, посебно са северне стране
* простор уз колске и пешачке комуникације
* простор уз септичку јаму
* простор за одлагање смећа и складиштење
* простор паркинга (обезбедити засену)
* део око трема (водити рачуна о визурама)
* простор око помоћног објекта
* простор уз вишенаменску поплочану површину
* простор уз предвиђене комуникације (кућа-базен, кућа-пергола, кућа-помоћни објекат...).

При одабиру врста водити рачуна о изгледу куће, визурама, експозицији и доступности дневног светла, као и условима станишта.

**ТЕКСТУАЛНИ ДЕО ЕЛАБОРАТА:**

**На основу већ урађеног пројектног решења, описати следеће:**

1. дати детаљан опис просторног решења изабраним биљним материјалом: посебно описати сваку зону.
2. образложити избор врста – функција, колорит, сезонске промене, услови средине, захтеви корисника, итд.
3. у оквиру сваког описаног дела врта, приложити табелу са коришћеним биљним материјалом,
4. за сваки део врта направити календар цветања или декоративних карактеристика
5. обликовати зеленило, ускладити композицију и избор врста са амбијентом, архитектуром куће, расположивим простором и условима средине за биљке, предвидети цветне детаље од вишегодишњег цвећа (перена), на погодном месту (то може бити и алпинум, камењар, цвеће на зиду...),
6. истаћи посебна места у врту, са описом изборног решења уз аргументацију за биљни материјал.

**ГРАФИЧКИ ДЕО ЕЛАБОРАТА:**

***ЛИСТ 1: КОМПОЗИЦИОНи план***

* основа решења (композициони план) се ради у R - 1:200, цртеж садржи све потребне информације о решењу: објекте, стазе, зеленило, материјале, основне коте и изохипсе... Композициони план представља "поглед одозго" (значи виде се предмети који су највиши: дрвеће, сенке..., а елементи испод се цртају испрекидано или врло танким линијама
* легенда са спецификацијом грађевинског материјала (за поплочавање), садног материјала и опреме

Решење приказати на листу хамера 50 x 70,7 cm: **ЛИСТ СЕ ШТАМПА**

***ЛИСТ 2: ПЛАН САДЊЕ:***

* биолошке карактеристике биљака (значајне за пројектовање зеленила): димензије крошњи разних врста и густина садње (дрвеће: солитери, групе, масиви, дрворедна стабла; шибље и покривачи тла; живе ограде; пузавице и повијуше;
* растојања између биљних група потребна за нормално одржавање зеленила
* израда плана зеленила – плана садње (са прецизним димензијама)
* спецификација садног материјала и бројно стање

Решење приказати на листу хамера 50 x 70,7 cm: **није обавезна штампа**

***ЛИСТ 3: 3D (АКСОНОМЕТРИЈА или ПЕРСПЕКТИВА)***

* **план садње цветњака** (сезонски цветњаци, ружичњаци, перењаци (перенски цветњак, солитерне перене, алпинум, сухозид, водени перењак)); бордуре, травњаци; посебни облици: посуде: жардињере (спољне и ентеријерне), балкони и терасе; хладњаци, перголе, зидови (пузавице); водени базени;
* детаљ по избору (цветни елемент, водени елемент... (3D скице)
* временске промене димензија биљака (пораст) и њихов утицај на композицију зеленила: "хортикултурни" век биљака, разлике у брзини пораста, "хронолошко" (етапно) пројектовање зеленила
* визуелне карактеристике биљака: величина, облик, текстура и облик лишћа, боја, цветање, **сезонске промене биљака и утицај на композицију**;
* основни принципи стварања композиције зеленила:
* угао посматрања,
* комбиновање типова зеленила;
* комбиновање величина, облика, боја, текстуре, периода цветања и др. сезонских промена биљака; комбиновање по брзини пораста и густини садње;

(*Напомена:* 3D скице се раде у произвољној размери, а остало углавном у 1:20 или 1:25)

Решење приказати на листу хамера 50 x 70,7 cm: **није обавезна штампа**

Graphical user interface, application

Description automatically generated

*Подлога*

* *

*Приказ ширег простора окућнице*

A picture containing building, window, overlooking, area

Description automatically generated

*Поглед из куће - Зона централног врта*

A picture containing tree, grass, ground, outdoor

Description automatically generated A picture containing outdoor, sky, grass, overlooking

Description automatically generated

*Бочни делови врта*